b'\n_START_ARTICLE_\nCaspar Olevianus\n_START_PARAGRAPH_\nKaspar Olevianus (eller Caspar Olevian (f\xc3\xb8dt 10. august 1536, d\xc3\xb8d 15. marts 1587) var en tysk reformert teolog under reformationen. Han studerede som ung i Paris og senere i Bourges , hvor han blev inspireret af den reformerte t\xc3\xa6nkning. Ved sin tilbagevenden til f\xc3\xb8debyen Trier kom han i konflikt med det lokale pr\xc3\xa6steskab. I 1560 blev han ansat ved Heidelberg Universitet, og har tidligere v\xc3\xa6ret antaget for sammen med Zacharias Ursinus at v\xc3\xa6re forfatter til Heidelberg-katekismen. Denne teori er dog blevet betvivlet af nogle moderne forskere.'